Guy Gilbert

Guy Gilbert (* 12. september 1935, Rochefort, Francúzsko) je francúzsky rímskokatolícky kňaz. Svoj život zasvätil najmä práci s mladými ľuďmi na okraji spoločnosti.

 Život 
Guy Gilbert pochádza z kresťanskej rodiny, mal 14 súrodencov. Kňazom chcel byť "vždy" - svoje povolanie počul v 13 rokoch.Kněz v kožené bundě, na motorce a mezi výtržníky - Guy Gilbert, vira.cz V roku 1948 vstúpil do seminára v Alžírsku. Proti svojej vôli sa musel zúčastniť alžírskej vojny, v ktorej v rokoch 19541962 slúžil ako zdravotník. „Vďaka svojej službe v armáde som sa rozhodol byť kňazom práve v Alžírsku. Z tej krajiny prakticky všetci kresťania utiekli do Francúzska a zostalo tam len moslimské obyvateľstvo. Cítil som, že práve pre službu v Alžírsku som povolaný. A tak som sa ocitol sám uprostred moslimov, kde som sa začal starať o tamojšiu mládež, najmä o tú jej časť, ktorá žila na hrane zákona či rovno za ňou“, uviedol GilbertFrancúzsky Kuffa Guy Gilbert: Z lásky sa môže aj kňaz pobiť.

V Alžírsku zostal do roku 1970. Potom sa vrátil do Paríža, kde sa opäť sústredil na prácu s mladými delikventmi v 19. parížskom obvode, kde žila početná komunita potomkov Európanov, narodených v Alžírsku. „Mal som vtedy svoju motorku a spolu s ďalšími kňazmi sme išli do ulíc medzi mladých výtržníkov a zlodejov ... Stretol som sa s násilím, ktoré som dovtedy vôbec nepoznal. Vyrastal som v milujúcej rodine ..., kde nebolo po násilí ani stopy. Evanjelium ma tiež nenaučilo násilia, ale láske a jemnosti. A zrazu som bol konfrontovaný s agresivitou“, povedal Gilbert.

Neskôr kúpil rozpadnutý statok v južnom Francúzsku. Spolu s mladými ľuďmi tu vybudoval centrum, ktoré im má umožniť návrat do bežného života. Je to miesto, kde pracujú, starajú sa o zvieratá, sú v kontakte s prírodou a môžu tiež rozvíjať seba samého. Záujemcovia o život na statku sa počítajú na stovky, prijať môžu každý rok len desať. Výsledky považuje Gilbert za veľmi dobré, hoci k „zázračným znovuzrodením“ dochádza len málokedy: „Sú to ľudia, ktorí nemajú žiadne vzdelanie, často ani nechodia do školy, páchajú najrôznejšie kriminálne činnosti a nikdy nepocítili rodičovskú lásku.“

Otec Gilbert často hovorí v rozhlase i televízii, napísal množstvo kníh. Nosí dlhé rozpustené vlasy a väčšinou je ho vidieť v obnosenej koženej bunde, kožených nohaviciach a špicatých topánkach. Začal sa tak obliekať pred rokmi, keď chcel zapadnúť medzi mladých na ulici, s ktorými pracoval. Dnes už toto oblečenie považuje skoro za svoju uniformu. „Až na sebe raz nebudem mať svoju koženú bundu, bude to znamenať, že som buď veľa chorý, alebo už rovno mŕtvy“, hovorí.

 Ocenenie 
 Vtedajší francúzsky prezident Jacques Chirac vymenoval Gilberta Guya za jeho činnosť rytierom Rádom čestnej légie. 
 Vyznamenaný bol tiež katolíckym kňazom Abbé Pierrom.

 Dielo 
 Un prêtre chez les loubards, Stock, mars, 1978, ISBN 223401848X
 La rue est mon église, Stock, 1980.
 L’Espérance aux mains nues, Stock, 1984.
 Aventurier de l'amour, Stock, 1986.
 Avec mon aube et mes santiags, Stock, 1988.
 Les Petits Pas de l'amour, Stock, 1990.
 Jusqu’au bout, Stock, 1991.
 Des loups dans la bergerie, Stock, 1996.
 Dealer d’amour, Stock, 1997.
 Cris de jeunes, Salvator, 1999.
 Passeurs de l’impossible, Stock, 2000.
 Lutte et aime là où tu es !, Éd. Philippe Rey, 2009.

 Slovenské vydania 
V zátvorke uvedený rok slovenského vydania
 Ruženec - modlitba pre mladých (2001) Lúč, ISBN 8071143294 Recenzia: Ruženec, modlitba pre mladých..
 Krížová cesta, Pobožnosť pre mladých (2002) Lúč, v originály: Chemin de croix, preklad: Monika Javorková, ISBN 8071143626.

 České vydania 
Rok je uvedený pre české vydanie.
 Až do krajnosti: kněz mezi mladými na okraji společnosti, Portál,	1994, ISBN 80-7178-008-1Guy Gilbert - databazeknih.cz.
 Setkání s Marií, Karmelitánské nakladatelství, 2002, ISBN 80-7192-657-4Neměl jsi dobrou mámu? Obracej se k Marii... - vira.czProč se vůbec modlit růženec ? Guy Gilbert - vira.cz.
 Růženec světla, Karmelitánské nakladatelství, 2006, ISBN 80-7195-090-4.
 Evangelium podle svatého lotra, Portál, 2008, ISBN 978-80-7367-450-2.
 O dětech a výchově, Portál, 2009, ISBN 978-80-7367-609-4Recept na príjemné rodinné ovzdušie - skolkamazzarellovej.sk.
 Buďte světlem!, Portál, 2010, ISBN 978-80-7367-770-1.
 Křížová cesta, Karmelitánské nakladatelství, 2010, ISBN 978-80-7195-441-5.
 Srdce v ohni, Portál, 2012, v origináli: Coeur de prêtre, coeur de feu, preklad: Kateřina Bodnárová, ISBN 978-80-262-0070-3Kniha: Srdce v ohni aneb Život kněze uprostřed současného světa.
 Bratr vyvržených, Kněz na pařížské periferii., Portál, 2012, ISBN 978-80-262-0138-0.
 Ať se ti život povede: Rady pro každý věk - od mladých po dinosaury, Portál, 2012, ISBN 978-80-262-0157-1.
 Partnerství , Portál, 2013, ISBN 978-80-262-0484-8 Recenze Jak uspět v lásce?.
 Tvárí v tvář utrpení, Portál, 2014, ISBN 978-80-262-0606-4.
 Štěstí, Portál, 2015, ISBN 978-80-262-0813-6.
 Pokora, Portál, 2016, ISBN 978-80-262-1023-8.
 Čas žít, Portál, 2017, ISBN 978-80-262-1170-9.

 Referencie 

 Iné projekty 

 Externé odkazy 
 Osobné stránky Guy Gilberta
 Guy Gilbert apoštol alebo rebel ?!  
 Guy Gilbert o náboženskej tolerancii - Horčičné zrnko
 Guy Gilbert: Mezi mládeží se dá ještě něco zachránit

Kategória:Francúzski spisovatelia
Kategória:Kresťanskí spisovatelia
Kategória:Francúzski rímskokatolícki kňazi
Kategória:Nositelia Radu čestnej légie